Colosseum (TV-program)

Colosseum var et norsk gameshow som gikk på TVNorge i 1997 og som ble ledet av Anne Marie Ottersen og Stein Johnsen. Programmet ble en seermessig fiasko og fikk også meget dårlig mottakelse av anmelderne.Aftenposten aften - Colosseums kolossale seersvikt (3.2.1997, s.35)

Colosseum tok utgangspunkt i folk som utmerket seg på en eller annen måte (for anledningen kalt gladiatorer), enten det var en motorsag-sjonglør, sverdsluker, utbryterkonge, såpeboblemester, gummimann, verdensrekordholder i raping – eller andre ferdigheter som ikke var fullt så vanlig. I tillegg skulle to lag kjendiser kjempe mot hverandre. Lagene fikk utdelt hver sin gladiator, som de måtte hjelpe fram til flest mulig poeng – som ble gitt av publikum. 

I første program var kveldens hovedgjester Tine Skolmen og Jon Skolmen, som skulle kjempe mot polfarerne Erling Kagge og Sjur Mørdre. Episodens gladiatorer var Csaba Forras - mester med kniver, Madelene Strøm, Tho, Per Melander, Jens Jepsson og Arpad Nick.Aftenposten aften - Premiere for Colosseum (6.1.1997, s.47)

Mottakelse og seertall
Programmet ble dårlig mottatt av Aftenpostens anmelder som beskrev det som kjedelig, rotete og lite engasjerende.Aftenposten aften - Collosalt stort gjesp (7.1.1997, s.39) VGs anmelder gikk enda lengre og beskrev det som noe av det dummeste han hadde sett på norsk TV.VG - Dummere enn pinlig (07.01.1997)

Seermessig hadde programmet en brukbar start, men endte dårlig. Drøyt 180 000 så programmet i begynnelsen,VG (14.01.1997) deretter falt seertallet og ble liggende på mellom 115 000 og 140 000.VG (25.02.1997)VG (25.03.1997) Etter en måneds tid krøp seertallet til under 100 000 og hadde et notert bunnivå på 66 000.

Referanser

Kategori:Norske gameshow
Kategori:TV-produksjoner på TVNorge
Kategori:Norske TV-produksjoner fra 1990-årene